ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2900/95 ΤΗΣ ΕΠΙΤΡΟΠΗΣ της 15ης Δεκεμβρίου 1995 για τον καθορισμό φόρου κατά την εξαγωγή του προϊόντος που υπάγεται στον κωδικό ΣΟ 1001 90 99

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 16,

Εκτιμώντας:

ότι το άρθρο 16 του κανονισμού (ΕΟΚ) αριθ. 1766/92 προβλέπει ότι όταν οι τιμές στην παγκόσμια αγορά για ορισμένα προϊόντα φθάσουν το επίπεδο των κοινοτικών τιμών και εφόσον η κατάσταση αυτή ενδέχεται να συνεχιστεί ή να επιδεινωθεί και, ως εκ τούτου να διαταραχθεί ή να απειλείται με διαταραχή η αγορά της Κοινότητας, μπορούν να ληφθούν τα κατάλληλα μέτρα 7 ότι το άρθρο 15 του κανονισμού (ΕΚ) αριθ. 1501/95 της Επιτροπής (3) προβλέπει ότι όταν πληρούνται οι εν λόγω προϋποθέσεις δύναται να καθορίζεται φόρος κατά την εξαγωγή ο οποίος δύναται να διαφέρει ανάλογα με τον προορισμό 7

ότι οι τιμές στην παγκόσμια αγορά για το μαλακό σίτο έφθασαν στο επίπεδο των κοινοτικών τιμών και παρουσιάζουν τάσεις αύξησης 7 ότι η κατάσταση αυτή ενδέχεται να οδηγήσει σε υπερβολική εξαγωγή μαλακού σίτου από την Κοινότητα 7 ότι, για το λόγο αυτό, αποφασίστηκε να εφαρμοστεί στο προϊόν αυτό φόρος κατά την εξαγωγή στο επίπεδο που χρειάζεται για να αποφευχθεί η διαταραχή της κοινοτικής αγοράς 7

ότι οι άδειες εξαγωγής που εκδόθηκαν για το μαλακό σίτο κατά το Νοέμβριο 1995 εξακολουθούν ακόμη να ισχύουν και ότι η ισχύς αυτή έχει καθορισθεί σε 30 ημέρες για να περιοριστούν οι ποσότητες 7 ότι δεν υπάρχει λόγος να επιβληθούν κυρώσεις στις άδειες αυτές καθώς και σε εκείνες του κανονισμού (ΕΚ) αριθ. 2372/95 της Επιτροπής (4), για τον εφοδιασμό των χωρών ΑΚΕ 7 ότι πρέπει να διασφαλισθούν σταθερές τιμές για ορισμένη περίοδο 7 ότι πρέπει, συνεπώς, το παρόν μέτρο να εφαρμοσθεί μόνο στις άδειες που εκδίδονται από την ημερομηνία ενάρξεως ισχύος του παρόντος κανονισμού 7

ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο φόρος κατά την εξαγωγή που αναφέρεται στο άρθρο 15 του κανονισμού (ΕΚ) αριθ. 1501/95, για το προϊόν που υπάγεται στον κωδικό ΣΟ 1001 90 99, καθορίζεται όπως αναγράφεται στο παράρτημα του παρόντος κανονισμού.

2. Ωστόσο, ο δασμός αυτός δεν εφαρμόζεται στα πιστοποιητικά εξαγωγής που εκδίδονται πριν από την ημερομηνία ενάρξεως ισχύος του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 179 της 29. 7. 1995, σ. 1.

(3) ΕΕ αριθ. L 147 της 30. 6. 1995, σ. 7.

(4) ΕΕ αριθ. L 242 της 11. 10. 1995, σ. 3.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2920/95 ΤΗΣ ΕΠΙΤΡΟΠΗΣ της 18ης Δεκεμβρίου 1995 για τροποποίηση του κανονισμού (ΕΚ) αριθ. 1440/95 σχετικά με το άνοιγμα δασμολογικών ποσοστώσεων για το δεύτερο εξάμηνο του 1995 για αιγοπρόβατα και αιγοπρόβειο κρέας που υπάγονται στους κωδικούς ΣΟ ex 0104 10, ex 0104 20 και 0204

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3383/94 του Συμβουλίου της 19ης Δεκεμβρίου 1994 σχετικά με ορισμένες λεπτομέρειες εφαρμογής της ευρωπαϊκής συμφωνίας για την εγκαθίδρυση σύνδεσης μεταξύ της Ευρωπαϊκής Κοινότητας, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,

Εκτιμώντας:

ότι η ευρωπαϊκή συμφωνία με τη Βουλγαρία (2), προβλέπει, στο παράρτημα ΧΙΙΙα, τις ποσότητες ζωντανών ζώων καθώς και τις ποσότητες κρέατος αιγοπροβάτων που μπορούν να εισαχθούν προτιμησιακά με δασμολογική ποσόστωση 7 ότι οι ποσοστώσεις αυτές άνοιξαν για το δεύτερο εξάμηνο του 1995 με τον κανονισμό (ΕΚ) αριθ. 1440/95 της Επιτροπής της 26ης Ιουνίου 1995 σχετικά με το άνοιγμα δασμολογικών ποσοστώσεων για το δεύτερο εξάμηνο του 1995 για αιγοπρόβατα και αιγοπρόβειο κρέας που υπάγονται στους κωδικούς ΣΟ ex 0104 10, ex 0104 20 και 0204 (3), όπως τροποποιήθηκε τελευταία από τον κανονισμό (ΕΚ) αριθ. 2581/95 (4) 7 ότι, στην ευρωπαϊκή συμφωνία, προβλέπεται και η δυνατότητα για τη Βουλγαρία να μετατρέπει περιορισμένες ποσότητες, που προβλέπονται για την εξαγωγή ζωντανών ζώων, σε ποσότητες κρέατος 7 ότι η Βουλγαρική Δημοκρατία πληροφόρησε την Επιτροπή για την πρόθεσή της να μετατρέψει ποσότητα ζώων που δεν έχει ακόμη χρησιμοποιηθεί κατά το 1995 σε ποσότητες κρέατος 7 ότι η μετατροπή αυτή αφορά ένα περιορισμένο μόνο τμήμα των ποσοτήτων των εν λόγω προϊόντων που κατάγονται από τη Βουλγαρία που μπορούν να εισαχθούν στην Κοινότητα με δασμολογική ποσόστωση που θα πρέπει συνεπώς να γίνει αποδεκτή 7 ότι πρέπει να προσαρμοστούν οι ποσότητες για το δεύτερο εξάμηνο του 1995 που προβλέπονται για τη Βουλγαρία στο παράρτημα ΙΙ του κανονισμού (ΕΚ) αριθ. 1440/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα ΙΙ του κανονισμού (ΕΚ) αριθ. 1440/95, η ποσότητα ζωντανών ζώων για τη Βουλγαρία αντικαθίσταται από τον αριθμό «2 498» και η ποσότητα κρέατος για τη Βουλγαρία αντικαθίσταται από τον αριθμό «1 002,5».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 8 Δεκεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2859/95 ΤΗΣ ΕΠΙΤΡΟΠΗΣ της 11ης Δεκεμβρίου 1995 σχετικά με τη διακοπή της αλιείας πεσκανδρίτσας από σκάφη που φέρουν τη σημαία της Ισπανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 του Συμβουλίου της 20ής Δεκεμβρίου 1994 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων για το 1995, και ορισμένων όρων βάσει των οποίων μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 2780/95 (3), προβλέπει τις ποσοστώσεις πεσκανδρίτσας για το 1995 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα πεσκανδρίτσας στα ύδατα της διαίρεσης CIEM VII από σκάφη που φέρουν τη σημαία της Ισπανίας ή είναι νηολογημένα στην Ισπανία, έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι η Ισπανία απαγόρευσε την αλιεία του αποθέματος αυτού από τις 20 Νοεμβρίου 1995 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα πεσκανδρίτσας στα ύδατα της διαίρεσης CIEM VII από σκάφη που φέρουν τη σημαία της Ισπανίας ή είναι νηολογημένα στην Ισπανία θεωρούνται ότι έχουν εξαντλήσει την ποσόστωση που έχει χορηγηθεί στην Ισπανία για το 1995.

Απαγορεύεται η αλιεία πεσκανδρίτσας στα ύδατα της διαίρεσης CIEM VII από σκάφη που φέρουν τη σημαία της Ισπανίας ή είναι νηολογημένα στην Ισπανία, καθώς και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 20 Νοεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 1995.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 363 της 31. 12. 1994, σ. 1.

(3) ΕΕ αριθ. L 289 της 2. 12. 1995, σ. 1.
ΚΑΝΟΝΙΣΜΟΣ (ΕΚ) αριθ. 2846/95 ΤΗΣ ΕΠΙΤΡΟΠΗΣ της 7ης Δεκεμβρίου 1995 για την κατάργηση του κανονισμού (ΕΚ) αριθ. 1788/95 σχετικά με τη διακοπή της αλιείας για το νταούκι του Ατλαντικού από σκάφη που φέρουν τη σημαία της Γαλλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι, με τον κανονισμό (ΕΚ) αριθ. 1788/95 της Επιτροπής (2) διακόπηκε η αλιεία όσον αφορά το νταούκι του Ατλαντικού στα ύδατα της διαίρεσης CIEM VIII από σκάφη που φέρουν τη σημαία της Γαλλίας ή νηολογημένα στη Γαλλία 7 ότι η Iσπανία μετέφερε στη Γαλλία, στις 13 Οκτωβρίου 1995, 1 500 τόνους νταουκιού στα ύδατα της διαίρεσης CIEM VIII 7 ότι, επομένως, πρέπει να επιτραπεί η αλιεία νταουκιού στα ύδατα της διαίρεσης CIEM VIII από σκάφη που φέρουν τη σημαία της Γαλλίας ή είναι νηολογημένα στη Γαλλία 7 ότι, κατά συνέπεια, είναι αναγκαίο να καταργηθεί ο κανονισμός (ΕΚ) αριθ. 1788/95,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργείται ο κανονισμός (ΕΚ) αριθ. 1788/95.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Δεκεμβρίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2735/95 ΤΟΥ ΣΥΜΒΟΥΛΙΟΥ της 27ης Νοεμβρίου 1995 για την παράταση της ισχύος του προσωρινού δασμού αντιντάμπινγκ στις εισαγωγές ορισμένων ειδών πυροχώματος καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (2), και ιδίως το άρθρο 11,

την πρόταση της Επιτροπής,

Εκτιμώντας:

ότι με τον κανονισμό (ΕΚ) αριθ. 1878/95 της Επιτροπής (3) επεβλήθη προσωρινός δασμός αντιντάμπινγκ στις εισαγωγές ορισμένων ειδών πυροχώματος καταγωγής Λαϊκής Δημοκρατίας της Κίνας 7 ότι η εξέταση των σχετικών στοιχείων δεν έχει ολοκληρωθεί ακόμη και η Επιτροπή έχει ενημερώσει την Αποστολή της Κίνας στις Ευρωπαϊκές Κοινότητες, λαμβάνοντας υπόψη την παράλειψη συνεργασίας εκ μέρους όλων των παραγωγών/εξαγωγέων στη χώρα εξαγωγής, σχετικά με την πρόθεσή της να παρατείνει την παράταση ισχύος του προσωρινού δασμού για ένα πρόσθετο χρονικό διάστημα δύο ακόμη μηνών 7 ότι η Αποστολή της Κίνας στις Ευρωπαϊκές Κοινότητες δεν εξέφρασε αντιρρήσεις σχετικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ισχύς του προσωρινού δασμού αντιντάμπινγκ στις εισαγωγές ορισμένων ειδών πυροχώματος καταγωγής Λαϊκής Δημοκρατίας της Κίνας, που επεβλήθη με τον κανονισμό (ΕΚ) αριθ. 1878/95, παρατείνεται για χρονικό διάστημα δύο μηνών και λήγει στις 30 Ιανουαρίου 1996. Ο εν λόγω δασμός παύει να εφαρμόζεται σε περίπτωση που, πριν από την ανωτέρω ημερομηνία, το Συμβούλιο θεσπίσει οριστικά μέτρα ή η διαδικασία περατωθεί κατ' εφαρμογήν του άρθρου 9 του κανονισμού (ΕΟΚ) αριθ. 2423/88.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Νοεμβρίου 1995.

Για το Συμβούλιο Ο Πρόεδρος P. SOLBES MIRA
ΚΑΝΟΝΙΣΜΟΣ (ΕΚ) αριθ. 2723/95 ΤΗΣ ΕΠΙΤΡΟΠΗΣ της 24ης Νοεμβρίου 1995 για τροποποίηση του κανονισμού (ΕΚ) αριθ. 2125/95 για το άνοιγμα και τον τρόπο διαχείρισης των δασμολογικών ποσοστώσεων που εφαρμόζονται στις κονσέρβες μανιταριών του είδους Agaricus

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 12 παράγραφος 1,

τον κανονισμό (ΕΚ) αριθ. 2690/95 του Συμβουλίου της 17ης Νοεμβρίου 1995 για το άνοιγμα δασμολογικής ποσόστωσης κονσερβών μανιταριών καταγωγής Κίνας (3), και ιδίως το άρθρο 2,

Εκτιμώντας:

ότι ο κανονισμός (ΕΚ) αριθ. 2125/95 της Επιτροπής (4) ανοίγει και διαχειρίζεται τις κοινοτικές δασμολογικές ποσοστώσεις για τις κονσέρβες μανιταριών του είδους Agaricus που υπάγονται στους κωδικούς ΣΟ 0711 90 40, 2003 10 20 και 2003 10 30 7 ότι ο εν λόγω κανονισμός καθορίζει στη στήλη Ι του παραρτήματος Ι τις ποσότητες των ποσοστώσεων αυτών για την περίοδο από 1ης Ιουλίου έως 31 Δεκεμβρίου 1995 7 ότι ο κανονισμός (ΕΚ) αριθ. 2690/95 προβλέπει, μετά την προσχώρηση των τριών νέων κρατών μελών, το άνοιγμα ποσοστώσεως 2 200 τόνων για τα ίδια προϊόντα καταγωγής Κίνας, για την ίδια περίοδο και με τους ίδιους όρους 7 ότι, για λόγους διαχείρισης, πρέπει να συγχωνευθούν αυτές οι δύο ποσοστώσεις σε μία μόνο και γι' αυτό πρέπει να αυξηθεί η ποσότητα σε 2 200 τόνους στη στήλη Ι του παραρτήματος Ι του κανονισμού (ΕΚ) αριθ. 2125/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στη στήλη Ι του παραρτήματος Ι του κανονισμού (ΕΚ) αριθ. 2125/95, ο αριθμός «0» αντικαθίσταται από τον αριθμό «2 200» στη θέση που αντιστοιχεί στην Κίνα και ο αριθμός «26 766» αντικαθίσταται από τον αριθμό «28 966» στη θέση που αντιστοιχεί στο σύνολο.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Νοεμβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2655/95 ΤΗΣ ΕΠΙΤΡΟΠΗΣ της 14ης Νοεμβρίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 17 Νοεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Νοεμβρίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2565/95 ΤΗΣ ΕΠΙΤΡΟΠΗΣ της 30ής Οκτωβρίου 1995 για την παύση της αλιείας της ιππόγλωσσας της Γροιλανδίας από σκάφη που αλιεύουν υπό σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3366/94 του Συμβουλίου της 20ής Δεκεμβρίου 1994 για τον καθορισμό, για το 1995, ορισμένων μέτρων διατήρησης και διαχείρισης αλιευτικών πόρων στη ζώνη διακανονισμού που καθορίζεται στη σύμβαση σχετικά με τη μελλοντική πολυμερή συνεργασία όσον αφορά την αλιεία του Βορειοδυτικού Ατλαντικού (2), όπως τροποποιήθηκε τελευταία από τον κανονισμό (ΕΚ) αριθ. 1761/95 (3) προβλέπει ποσοστώσεις ιππόγλωσσας της Γροιλανδίας για το 1995 7

ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκειται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από τα σκάφη που φέρουν τη σημαία ενός κράτους μέλους, θεωρείται ότι έχουν εξαντλήσει την ποσόστωση που διατέθηκε για τα κράτη μέλη 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα της ιππογλώσσας της Γροιλανδίας στα ύδατα της ζώνης NAFO 2 + 3 από σκάφη που αλιεύουν υπό σημαία κράτους μέλους ή είναι νηολογημένα σε ένα κράτος μέλος, προσέγγισαν την ποσόστωση που διατέθηκε για τα κράτη μέλη για το 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα ιππογλώσσας της Γροιλανδίας στα ύδατα της ζώνης NAFO 2 + 3 που πραγματοποιούνται από τα σκάφη που αλιεύουν υπό σημαία κράτους μέλους ή είναι νηολογημένα σε ένα κράτος μέλος, θεωρείται ότι έχουν εξαντλήσει την ποσόστωση που διατέθηκε για τα κράτη μέλη για το 1995.

Η αλιεία της ιππόγλωσσας της Γροιλανδίας στα ύδατα της ζώνης NAFO 2 + 3 που πραγματοποιείται από σκάφη που αλιεύουν υπό σημαία κράτους μέλους ή είναι νηολογημένα σε ένα κράτος μέλος, απαγορεύεται, καθώς και η διατήρηση επί του σκάφους, η μεταφόρτωση και η εκφόρτωση των αλιευμάτων που πραγματοποιήθηκαν στο απόθεμα αυτό από τα εν λόγω σκάφη, μετά την ημερομηνία έναρξης ισχύος του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Οκτωβρίου 1995.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 363 της 31. 12. 1994, σ. 60.

(3) ΕΕ αριθ. L 171 της 21. 7. 1995, σ. 1.
ΚΑΝΟΝΙΣΜΟΣ (ΕΚ) αριθ. 2613/95 ΤΗΣ ΕΠΙΤΡΟΠΗΣ της 9ης Νοεμβρίου 1995 για τροποποίηση των κανονισμών (ΕΚ) αριθ. 1305/95 και (ΕΚ) αριθ. 1739/95 για την πρόβλεψη ορισμένων μεταβατικών μέτρων που αφορούν το καθεστώς της τιμής εισόδου που εφαρμόζεται αντιστοίχως στα αγγούρια που προορίζονται για τη μεταποίηση και στα βύσσινα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι οι κανονισμοί (ΕΚ) αριθ. 1305/95 (2), όπως τροποποιήθηκε από τον κανονισμό (ΕΚ) αριθ. 2124/95 (3), και (ΕΚ) αριθ. 1739/95 (4) της Επιτροπής, έχουν καθορίσει, στα αντίστοιχα παραρτήματα, για τα αγγούρια που προορίζονται για τη μεταποίηση, αφενός, και για τα βύσσινα, αφετέρου, μία κλίμακα τιμών εισόδου που χρησιμεύουν για τη δασμολογική ταξινόμηση των εν λόγω προϊόντων 7 ότι, για τη μετατροπή σε εθνικό νόμισμα των δύο αυτών νέων τιμών εισόδου, πρέπει να χρησιμοποιηθούν οι ίδιοι συντελεστές ισοτιμίας όπως και για τις άλλες τιμές εισόδου σύμφωνα με τις διατάξεις του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 για τη θέσπιση του κοινοτικού τελωνειακού κώδικα (5), όπως τροποποιήθηκε από τον κανονισμό (ΕΟΚ) αριθ. 2454/93 της Επιτροπής (6), και του κανονισμού (ΕΚ) αριθ. 1482/95 της Επιτροπής της 28ης Ιουνίου 1995 για τον καθορισμό των ισοτιμιών που θα εφαρμοστούν μεταβατικώς στο πλαίσιο του κοινού δασμολογίου για τα προϊόντα των γεωργικών τομέων και ορισμένα εμπορεύματα που προέρχονται από τη μεταποίηση των προϊόντων αυτών (7) 7 ότι, για να αποφευχθεί οποιαδήποτε αοριστία, πρέπει στους εν λόγω κανονισμούς να γίνουν οι αναγκαίες διευκρινίσεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 των κανονισμών (ΕΚ) αριθ. 1305/95 και (ΕΚ) αριθ. 1739/95, προστίθεται το ακόλουθο νέο εδάφιο:

«Η μετατροπή σε εθνικό νόμισμα των τιμών εισόδου και των δασμών κατά την εισαγωγή πραγματοποιείται με την ισοτιμία που αναφέρεται στο άρθρο 18 του κανονισμού (ΕΟΚ) αριθ. 2913/92 και, από την 1η Ιουλίου 1995, με την ισοτιμία που παρεκκλίνει από αυτή σύμφωνα με το άρθρο 1 παράγραφος 2 του κανονισμού (ΕΚ) αριθ. 1482/95 της Επιτροπής (*).

»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εντούτοις, μετά από αίτηση του ενδιαφερομένου, οι αρμόδιες αρχές εφαρμόζουν το άρθρο 1, από την 1η Μαΐου 1995, όσον αφορά τον κανονισμό (ΕΚ) αριθ. 1305/95 και, από τις 15 Ιουνίου 1995, όσον αφορά τον κανονισμό (ΕΚ) αριθ. 1739/95.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Νοεμβρίου 1995.

Για την Επιτροπή Franz FISCHLER Μέλος της Επιτροπής

(*) ΕΕ αριθ. L 145 της 29. 6. 1995, σ. 43.